Takumi Minamino

Takumi Minamino (jaapani keeles 南野 拓実 Minamino Takumi; sündinud 16. jaanuaril 1995 Izumisanos) on Jaapani jalgpallur, kes mängib ründava poolkaitsjana Prantsusmaa kõrgliigaklubis Monaco ja Jaapani jalgpallikoondises.

Klubikarjääri alustas Minamino Jaapani kõrgliiga J1 League klubis Cerezo Osaka, kus mängis aastatel 2012–2015. 2013. aastal valiti ta Jaapani kõrgliiga hooaja parimaks uustulnukaks.

Aastatel 2015–2020 mängis ta Austria kõrgliiga klubis Salzburgi Red Bull. Ta tuli Salzburgiga kuuel korral Austria meistriks ja võitis viiel korral Austria karika.

2020. aasta jaanuarist mängis ta Inglismaa Premier League'i klubis Liverpool. Ta oli esimene Jaapani mängija Liverpooli ajaloos."Liverpool agree £7.25m deal for Salzburg forward Takumi Minamino". The Daily Telegraph. 12.12.2019. Vaadatud 2.2.2021 Esimese värava lõi ta klubi meeskonnas 29. augustil 2020 superkarikamängus Arsenali vastu. Esimese värava Inglismaa kõrgliigas lõi ta 19. detsembril 2020 mängus Crystal Palace'i vastu. Hooajal 2019–20 tuli ta Liverpooliga Inglismaa meistriks. 2021. aasta veebruaris läks ta hooaja lõpuni laenule Southamptonisse.

2022. aasta juunis sõlmis ta nelja-aastase lepingu Monacoga.

 Koondisekarjäär 
2010. aastal oli Minamino Aasia alla 16-aastaste meistrivõistlustel viie väravaga turniiri suurim väravakütt. 2016. aastal tuli ta Jaapani koondisega Aasia alla 23-aastaste meistriks.

Debüüdi Jaapani rahvuskoondises tegi ta 13. oktoobril 2015 sõprusmängus Iraani vastu.

2019. aasta Aasia meistrivõistluste finaalis lõi ta värava Katari vastu, kuid Jaapan kaotas finaalmängu 1:3.

2016. aasta suveolümpiamängude jalgpalliturniiril kuulus ta Jaapani olümpiakoondisse.

 Saavutused 
Red Bull Salzburg
Austria Bundesliga: 2014–15, 2015–16, 2016–17, 2017–18, 2018–19, 2019–20
Austria karikas: 2014–15, 2015–16, 2016–17, 2018–19

Liverpool
Premier League: 2019–20
EFL Cup: 2021–22
UEFA Meistrite Liiga: Teine koht 2021–22
FA Community Shield: Teine koht 2020

Viited

Välislingid


Kategooria:Jaapani jalgpallurid
Kategooria:Salzburgi Red Bulli mängijad
Kategooria:Liverpool FC mängijad
Kategooria:Southampton FC mängijad
Kategooria:AS Monaco FC jalgpallurid
Kategooria:Premier League'i mängijad
Kategooria:Sündinud 1995